**วิธีปฏิบัติที่เป็นเลิศ (Best Practice)**

**ชุมนุมธรรมะติดปีก**

**ความสำคัญและความเป็นมา**

ในพระราชบัญญัติการศึกษาแห่งชาติ พ.ศ.2542 แก้ไขเพิ่มเติมฉบับที่ 2 พ.ศ.2545 หมวด 4 แนวการจัดการศึกษามาตรา 23 การจัดการศึกษาทั้งในการศึกษาในระบบ การศึกษานอกระบบและการศึกษาตามอัธยาศัย ต้องเน้นความสำคัญ ทั้งความรู้คุณธรรม โดยเฉพาะคุณธรรมจริยธรรม ซึ่งมีความจำเป็นมาก ในศตวรรษที่ 21นี้ ที่เราจำเป็นต้องปลูกฝังให้แก่นักเรียนทุกระดับชั้น ในปัจจุบันนี้ สื่อ เทคโนโลยี มีความก้าวหน้าอย่างรวดเร็ว มีทั้งผลดีต่อนักเรียนในการสืบค้นข้อมูลที่เป็นประโยชน์และมีผลเสียที่เป็นปัญหาคือ นักเรียนติดเกม สื่อลามกอนาจาร ติดเฟชบุค ติดไลน์ ผลที่ตามมา นักเรียนมีสมาธิสั้น พฤติกรรมก้าวร้าว สนใจการเรียนน้อยลง ทำให้ผลสัมฤทธิ์ทางการเรียนต่ำ มีผลการเรียนเป็น 0 และร มากขึ้น

จึงเป็นที่มาของการก่อตั้งชุมนุมธรรมะติดปีกที่มีการดำเนินการจัดกิจกรรมไม่น้อยกว่า 6 ปี

นอกจากจะช่วยให้นักเรียนเป็นคนมีสมาธิจดจ่อกับการเรียนมากขึ้น เป็นคนเก่ง และมีความสุขแล้วนักเรียนในชุมนุมธรรมะติดปีก นักเรียนทั้งหมด ผู้บริหารและคณะครู ยังได้ช่วยทำนุบำรุงพระพุทธศาสนาโดยในภาคเรียนที่ 1ชุมนุมธรรมะติดปีกได้เป็นผู้จัดตั้งกองผ้าป่า และนำนักเรียนในชุมนุมร่วมทอดผ้าป่ากับชุมชน ส่วนภาคเรียนที่ 2 จัดตั้งกองกฐิน เพื่อร่วมทอดกฐินสามัคคีกับวัดต่างๆเป็นประจำทุกปี ส่วนในภาคเรียนนี้ได้นำนักเรียนไปทอดผ้าป่า ณ วัดเขาแจงเบง อำเภอสอยดาว จังหวัดจันทบุรี ในวันที่ 16 มิถุนายน 2562 เพื่อสมทบทุนสร้างศาลาการเปรียญ

วัตถุประสงค์ เป้าหมายการดำเนินงาน

1.เพื่อให้นักเรียนทุกคน คณะครู และผู้บริหารรู้จักการปฏิบัติตนเพื่อรักษา ศีล 5 และรู้จักการละเมิดศีล 5

2. เพื่อให้นักเรียนทุกคน รู้หลักการนั่งสมาธิและนั่งสมาธิภาวนา ให้ได้อย่างน้อย10 นาทีทุกคน

3. เพื่อให้นักเรียนได้รู้วิธีการขั้นตอนและอานิสงฆ์การจัดตั้งกองผ้าป่า จัดตั้งกฐินและได้บริจาคทรัพย์ร่วมทำบุญทำนุบำรุงพระพุทธศาสนา

4. เพื่อให้นักเรียนมีผลสัมฤทธิ์ทางการเรียนสูงขึ้น

ขั้นตอนการดำเนินงาน

* แจ้งจุดประสงค์การเรียนรู้ ดำเนินการตามกิจกรรมที่ได้วางแผนไว้ตั้งแต่สัปดาห์ที่ 1 – 20

ผลการดำเนินงาน

1. นักเรียนโรงเรียนหนองตาคงพิทยาคาร คณะครู ผู้บริหาร มีการรักษาศีล5และสามารถสมาทานศีล5ได้ถูกต้อง
2. นักเรียนและคณะครูทราบวิธีการนั่งสมาธิ และสามารถนั่งสมาธิได้อย่างน้อย 10 นาทีทุกวันพฤหัสบดีในคาบชุมนุมและวันศุกร์คาบจริยธรรมทุกสัปดาห์
3. นักเรียนและคณะครูผู้บริหารได้ทราบขั้นตอนการจัดตั้งผ้าป่าและกฐินและได้ลงมือปฎิบัติจริง
4. นักเรียนมีผลสัมฤทธิ์ทางการเรียนสูงขึ้น

ปัจจัยความสำเร็จ

* ได้รับความร่วมมือจากผู้บริหาร คณะครู นักเรียน ผู้ปกครอง กำนัน ผู้ใหญ่บ้าน องค์กรปกครองส่วนท้องถิ่นและวัดต่างๆ

บทเรียนที่ได้รับ

* ผู้บริหารคณะครู นักเรียนทุกคน ได้ร่วมทำบุญทำนุบำรุงพระพุทธศาสนา ให้เจริญรุ่งเรือง
* นอกจากนี้ผู้บรหาร คณะครูและนักเรียนทั้งหมด ร่วมแต่งชุดขาวทุกวันศุกร์ต้นเดือน เพื่อสมาทานศีล5และนั่งสมาธิ ในคาบจริยธรรม

การเผยแพร่ / การได้รับการยอมรับ/รางวัลที่ได้รับ

* ภาพถ่ายกิจกรรม /รางวัลครูดีไม่มีอบายมุข/เกียรติบัตร

